Notum sit universis sancte matris Ecclesie filiis tam existentibus quam futuris quod ego, Huo de Vergeio, dedi et in perpetuam elemosinam firmiter concessi Deo et sanctimonialibus omnibusque cohabitaturis et Deo servientibus in ecclesia beate Marie de Loco Dei prope Virgeium quidquid in salagio apud Nui habui vel unquam de jure meo jure habere debui tam libere, tam quiete e tam pacifice, ut ipse si voluerint a transeuntibus vel a vendentibus quidquid de eo acciderit recipiant, vel a quibuslibet recipi(a) libere faciant, nemine in eo aliquid reclamante, et nulla aversus eas hominis calumpni prevalente. Hoc etiam laudavit Garnerus filius meus. Ut igitur legitimo super hoc non indigeat, ecclesia testimonio in presenti cera sigilli mei in pressione ratum facio. Hujus preterea donationis testes sunt : Odo li Verz; Odo Bertran, Hugo Robert, Reinaldus de II Piris, Petrus prepositus Vergiacensis et alii quorum nomina in presenti cartula per multitudine pretermissa sunt.